Ministerul Educaţiei, Culturii 
şi Cercetării al Republicii Moldova 


ORDIN 


DO 0k Roko O -20 nr, o aea 


mun. Chişinău 


Cu privire la aprobarea Planului-cadru pentru studii superioare de licenţă (ciclul 1), de master 


(ciclul II) şi integrate 


În vederea modernizării învățământului superior în condițiile responsabilității publice şi a 


autonomiei universitare, 
ORDON: 


1. A aproba Planul-cadru pentru studii superioare de licență (ciclul I), de master (ciclul II) şi 
integrate (se anexează). 

2. A abroga ordinul Ministerului Educației nr. 1045 din 29 octombrie 2015 Cu privire la 
aprobarea şi punerea în aplicare a Planului-cadru pentru studii superioare (ciclul I — licență, 
ciclul II — master, studii integrate, ciclul III - doctorat). 

3. Instituţiile de învățământ superior vor pune în aplicare programe de studii, inclusiv planuri de 
învățământ, elaborate/revizuite/modificate în conformitate cu prevederile prezentului Plan- 
cadru, începând cu anul universitar 2020-2021. 

4. Direcţia Politici în domeniul învățământului superior va monitoriza procesul de implementare 
a Planului-cadru pentru studii superioare de licență (ciclul I), de master (ciclul II) și integrate. 

5. Controlul asupra executării prezentului ordin se pune în sarcina dlui Anatolie Topală, secretar 


general al ministerului. / / E i 
A = O tn 


Ministru 


Corneliu POPOVICI 


Ex.: Olesea Ciobanu 
Tel: 0 (22) 23 36 52 
E-mail: olesea.ciobanu(3 mecc.gov.md 


Anexă 
la Ordinul nr. _120 
din_10.02.2020 
PLAN-CADRU 


pentru studii superioare de licenţă (ciclul I), de master (ciclul II) şi integrate 


I. Dispoziţii generale 

1. Planul-cadru, parte componentă a standardelor educaţionale de stat în învățământul superior, 
stabileşte cerinţele de bază pentru elaborarea, revizuirea şi modificarea Planurilor de învățământ 
dezvoltate de către instituţia de învățământ superior în cadrul studiilor superioare de licenţă, ciclul I, 
al studiilor superioare de master, ciclul II şi al studiilor integrate. 

2. Planul-cadru este elaborat în scopul asigurării calității în învăţământul superior, perfecționării 
managementului educaţional, modernizării învățământului superior în perspectiva integrării în 
Spaţiul Comun European al Învăţământului Superior; perfecționării, raționalizării şi compatibilizării 
Planurilor de învățământ la nivel naţional şi european; creării condițiilor pentru o mobilitate 
academică reală şi recunoașterea reciprocă a perioadelor şi actelor de studii. 

1) Cadrul normativ 

a) Codul educaţiei al Republicii Moldova nr. 152/2014; 

b) Nomenclatorul domeniilor de formare profesională şi al specialităților în învățământul 
superior, Hotărârea Guvernului nr. 482/2017; 

c) Cadrul Naţional al Calificărilor din Republica Moldova, Hotărârea Guvernului nr. 
1016/2017; 

d) Metodologia de evaluare externă a calităţii în vederea autorizării de funcționare provizorie 
şi acreditării programelor de studii şi a instituţiilor de învățământ profesional tehnic, 
superior şi de formare continuă și a Regulamentului de calcul al taxelor la serviciile prestate 
în cadrul evaluării externe a calității programelor de studii şi a instituţiilor de învățământ 
profesional tehnic, superior şi de formare continuă, Hotărârea Guvernului Nr. 616/2016; 

e) Regulamentul cu privire la organizarea ciclului II — studii superioare de master, Hotărârea 
Guvernului nr. 464/2015; 

f) Regulamentul-cadru cu privire la mobilitatea academică în învățământul superior, 
Hotărârea Guvernului nr. 56/2014; 

g) Regulamentul de organizare a studiilor superioare de licenţă (ciclul I) şi integrate, Ordinul 
Ministerului Educaţiei, Culturii şi Cercetării, nr. 1625/2019; 


h) Ordin cu privire la organizarea studiilor la specialităţi duble, nr. 669/2017; 


i) Ordin cu privire la programele de studii realizate în comun cu instituții de învățământ de 
peste hotare, nr. 206/2017; 

j) Regulamentul-cadru privind organizarea şi desfăşurarea învățământului superior la distanță, 
Ordinul Ministerului Educaţiei, nr. 474/2016; 

k) Regulamentul-cadru privind organizarea examenului de finalizare a studiilor superioare de 
licență, Ordinul Ministerului Educaţiei nr. 1047/2015; 

1) Regulamentul privind stagiile de practică în învățământul superior, Ordinul Ministerului 
Educaţiei, nr. 203/2014; 

m) Ghidul utilizatorului Sistemului European de Credite Transferabile, 2015; 

n) Standarde și linii directoare pentru asigurarea calităţii în Spaţiul European al Învățământului 
Superior (ESG), 2015. 

2) Glosar 


Abilitate — capacitate, aptitudine, dobândită prin practică şi exersare, care garantează eficiența unei 


acțiuni în raport cu o sarcină. 
Capacitate — posibilitatea individului de a îndeplini o anumită sarcină sau activitate. 


Competenţă — capacitatea individului de a utiliza cunoștințele însuşite și abilităţile personale în 
diferite situaţii de viaţă (muncă, studiu, dezvoltare profesională şi/sau personală), Competența se 


dobândeşte prin acumularea pe un timp îndelungat a diferitor cunoştinţe și experienţe. 


Credit de studii — valoare numerică convenţională, alocată fiecărei activităţi distincte din Planul de 
învățământ şi care exprimă cantitatea de efort necesară studentului pentru a atinge nivelul minim al 


finalităților de studiu programate. 


Cunoștinţă — rezultat al asimilării informaţiei prin învăţare; totalitatea noţiunilor, ideilor, 


informațiilor dobândite de către un individ într-un domeniu oarecare. 


Finalitate de studiu (rezultat scontat al învăţării) — intențiile sau scopurile angajate cu referire la 


procesul de învățământ. 


Formare profesională — proces de instruire în urma căruia se obține o calificare atestată printr-un 


certificat sau o diplomă, eliberată în condiţiile legii. 


Învățământ centrat pe student — un proces de transformare calitativă a studentului, orientat spre 
consolidarea autonomiei, pe dezvoltarea abilității de gândire critică şi axat pe finalități de studiu. 
Elementele esențiale ale acestui proces sunt: învăţarea activă, învăţarea critică şi analitică, sporirea 
responsabilității studentului, acordarea unei autonomii sporite şi abordarea reflectivă atât din partea 


studentului, cât şi a profesorului. 


Mobilitate academică — proces de participare a studenţilor şi a cadrelor didactice la programe de 


studii şi de cercetare realizate în instituții din țară și din străinătate. 


Modul de studii — ansamblu de unităţi de curs care asigură un set de cunoştinţe, capacități şi 


competenţe interconectate. 


Plan de învățământ — totalitatea activităţilor concepute unitar în desfăşurarea lor în timp şi conținut, 
menite să asigure formarea cunoștințelor, abilităților şi competenţelor solicitate specialității/ 


programului de master, a căror realizare se face prin diferite unități de curs/module. 


Program de studii — totalitatea activităților de proiectare, organizare, conducere şi realizare a 
predării, învățării, cercetării, creaţiei artistice şi evaluării care asigură formarea într-un domeniu 
ocupaţional şi academic în conformitate cu cadrul normativ în vigoare şi conduce la obţinerea unei 
calificări certificate de către un organism abilitat; Programul de studii este alcătuit din Planul de 


învățământ, Curricula şi Fişele unităților de curs/modulelor. 


Sistem European de Credite Transferabile (ECTS) - reprezintă un sistem centrat pe student, bazat 
pe principiul transparenţei procesului de învăţare, predare şi evaluare. Obiectivul ECTS este 
facilitarea procesului de planificare, furnizare, evaluare a programelor de studii și a mobilității 


studenților prin recunoaşterea rezultatelor învățării, a calificării și a perioadelor de studii. 


Standarde educaţionale de stat — condiţiile obligatorii de realizare a programelor educaționale la 
toate nivelurile şi ciclurile de învăţământ în instituţiile publice şi private, precum și cerințele minime 
obligatorii faţă de conţinutul programelor educaţionale, volumul maxim de muncă pretins 
studentului şi cadrului didactic, faţă de infrastructura şi dotarea instituţiei de învățământ, faţă de 
nivelul de pregătire al absolvenţilor şi organizarea procesului educativ. Standardele educaţionale de 
stat constituie bază pentru evaluarea obiectivă a calităţii şi a nivelului de instruire şi calificare a 


absolvenţilor, indiferent de forma de realizare a studiilor. 


Unitate de curs - elementul formativ de bază al Planului de învățământ. Se constituie din activități 
de învăţare bine definite şi structurate, urmărind un set coerent și explicit de rezultate ale învăţării, 


exprimate în termeni de competenţe şi criterii de evaluare corespunzătoare. 


II. Componentele Planului de învăţământ 
3. Planul de învățământ include patru componente definitorii: 
a) Componenta temporală; 
b) Componenta formativă; 


c) Componenta de acumulare; 


d) Componenta de evaluare. 


3) Componenta temporală 


4. Componenta temporală reprezintă modul de planificare în timp a procesului de formare 


profesională, unitatea principală de măsură fiind creditul de studii. Componenta temporală este 


reflectată în Planul de învățământ prin Calendarul universitar. 


4) Componenta formativă 


5. Componenta formativă reprezintă modul de repartizare a unităţilor de curs/modulelor pe semestre 


de studii. 


6. Unităţile de curs din Planul de învățământ sunt clasificate conform următoarelor aspecte: 


a) Categoria formativă: 


a. 


unităţi de curs fundamentale, dezvoltate şi adaptate domeniilor de formare profesională, ale 
căror scop este acumularea cunoștințelor şi formarea abilităților şi competențelor de bază, ce 
permit abordarea științifică a domeniului dat, precum și înţelegerea și crearea de cunoștințe 


noi; 


„unități de curs de specialitate, care asigură elementul distinctiv al formării profesionale, 


reieşind din logica structurării domeniului, în conformitate cu tendințele pieței muncii, 
asigurând astfel un nivel sporit de relevanță a studiilor şi de angajare a absolvenților. In cazul 
instruirii concomitente în două domenii, Planul de învățământ stabileşte unități de curs/module 


pentru specialitatea de bază și pentru specialitatea secundară; 


„unități de curs de însușire a cunoștințelor, abilităţilor şi competențelor generale, care asigură 


formarea deprinderilor de a învăţa, a cerceta, a analiza, a expune şi a comunica efectiv oral şi 
în scris, inclusiv prin intermediul tehnologiilor informaţionale, atât în domeniul de pregătire 


profesională, cât şi în contexte culturale diverse; 


„unităţi de curs de orientare socio-umană, care asigură formarea unui orizont larg de cultură 


(juridică, filozofică, politologică, sociologică, psihologică, economică etc.), care i-ar permite 
viitorului specialist să îşi asume responsabilități într-o societate liberă și să se adapteze operativ 


şi eficient la modificările produse în societate. 


b) Gradul de obligativitate și eligibilitate: 


a. 


b. 


Unităţi de curs/module obligatorii (care sunt studiate în mod obligatoriu). Sunt oferite în 
regim obligatoriu unitățile de curs/modulele fundamentale. Unităţile de curs/modulele de 
specialitate, însă, vor fi oferite unele în regim obligatoriu și altele în regim opțional, conform 
deciziei catedrei/departamentului responsabil de elaborarea Planului de învăţământ; 

Unităţi de curs/modulele opţionale (care sunt alese din ofertele Planului de învăţământ şi 
care, odată selectate, devin obligatorii). Sunt oferite în regim opțional unitățile de 


curs/modulele de orientare socio-umană, precum şi unele unități de curs/module de 


specialitate. Unităţile de curs opționale/pachetele de opţiuni asigură constituirea traseului 
individual de formare profesională, în funcție de aspirațiile de dezvoltare profesională și 
perspectivele de angajare în câmpul muncii; 

c. Unităţi de curs/module la libera alegere (care pot fi selectate din lista unităților de curs/a 
modulelor la libera alegere din Planul de învăţământ urmat, sau din Planurile de învățământ 
ale altor programe de studii desfășurate în cadrul universităţii). În cadrul studiilor superioare 
de licenţă, studentul poate obţine credite suplimentare în proporţie de cel mult 10% anual din 
numărul de credite alocate programului de studii urmat. 

5) Componenta de acumulare 

7. Componenta de acumulare reflectă modalităţile de alocare a creditelor de studii pentru fiecare 
unitate de curs/modul sau activitate educaţională prevăzută în Planul de învățământ (unităţi de 
curs/module, stagii de practică, proiecte de cercetare anuală, teze de licență/de master, examene de 
licență/ de master etc.). În baza programelor de studii autorizate provizoriu/acreditate şi a ofertei 
educaționale oferite, fiecare universitate dezvoltă un catalog al cursurilor, disponibil publicului 
interesat. 

6) Componenta de evaluare 

8. Componenta de evaluare reflectă programarea și stabilirea modalității de evaluare semestrială și 


finală a cunoștințelor, abilităţilor şi competenţelor obținute de către student. 


III. Cerinţe de elaborare a Planului de învăţământ 
7) Cerinţe generale 
9. Planul de învățământ este elaborat, în conformitate cu prevederile Cadrului Naţional al 
Calificărilor şi ale prezentului Plan-cadru, de către catedra/departamentul responsabil de programul 
de studii şi aprobat de Senatul instituţiei de învăţământ superior la propunerea Consiliului facultății. 
10. Planurile de învățământ pentru licenţă și studii integrate sunt elaborate pe specialități/programe 
de studii, în conformitate cu Nomenclatorul domeniilor de formare profesională și al specialităților 
în învățământul superior, iar pentru programele de studii de la ciclul II, master, Planurile de 
învățământ se stabilesc în limitele domeniilor de formare profesională, acreditate pentru ciclul I. 
11. Planul de învățământ trebuie: 
a) să corespundă tuturor prevederilor legislaţiei şi documentelor normative în vigoare; 
b) să corespundă misiunii asumate de către instituţia de învăţământ superior prin Carta 
universitară; 
c) să urmărească realizarea învățământului centrat pe student şi să asigure obţinerea 
finalităților de studiu şi dobândirea cunoștințelor, abilităților și competențelor 


profesionale asociate calificării acordate la sfârşitul ciclului respectiv de studii; 


d) să fie compatibil cu programele de studii din țările Uniunii Europene; 
e) să fie racordat la cerințele actuale sau de perspectivă ale pieţei naţionale și 
internaționale a muncii. 
8) Cerinţe speciale 
12. Planurile de învățământ pentru ciclurile I, II şi pentru studii integrate, elaborate pentru fiecare 
specialitate/program de master în parte în funcție de forma de organizare a învățământului (cu 
frecvenţă, cu frecvenţă redusă, la distanță), sunt redactate în limba română şi, la decizia Senatului, 
într-o limbă de circulaţie internațională. 
13. Planul de învățământ va conţine următoarele componente structurale, elaborate conform 
modelelor prezentate în Anexele 1-9 ale prezentului Plan-cadru: 
a) Pagina de titlu; 
b) Calendarul universitar; 
c) Planul procesului de studii pe semestre/ani de studii; 
d) Stagiile de practică; 
e) Unităţile de curs/modulele la libera alegere; 
f) Planul Modulului psihopedagogic; 
g) Minimum-ul curricular, de orientare către un alt domeniu; 
h) Matricea corelării finalităților de studiu ale programului cu cele ale unităților de 
curs/modulelor; 


i) Nota explicativă. 


IV. Evaluarea anuală și periodică, evidenţa și păstrarea Planurilor de învățământ 
9) Evaluarea anuală a Planului de învăţământ 

14. Planurile de învățământ fac obiectul unei monitorizării și evaluări anuale, conform unei 
metodologii şi criterii stabilite de instituţia de învățământ superior. 

15. Urmare a procesului de evaluare anuală și în cazuri bine argumentate, Planul de învățământ 
poate fi modificat cu condiţia implementării modificărilor din următorul an de studii şi numai dacă 
modificările operate au fost făcute publice prin sistemul informaţional al instituţiei cu cel puţin 3 
luni până la începutul anului de studii. 

16. Modificarea Planului de învăţământ se realizează la catedrele/departamentele organizatoare a 
programului de studii respectiv şi se aprobă de Senatul instituţiei la propunerea Consiliului facultății. 
Procesul-verbal al ședinței Senatului în care au fost aprobate modificările va fi atașat la Planul primar 


de învățământ. 


10) Evaluarea periodică a Planurilor de învăţământ 

17. Pentru a răspunde necesităţilor sectorului socio-economic, programele de studii, inclusiv 
Planurile de învățământ, vor fi evaluate o dată la 5 ani sau la expirarea termenului autorizării de 
funcționare provizorie ori acreditării. 
18. Planurile de învățământ sunt evaluate/revizuite de catedrele/departamentele responsabile de 
programul de studii cu aprobarea ulterioară de către Senatul instituţiei la propunerea Consiliului 
facultății. 
19. Procesul de evaluare periodică implică obligatoriu coordonarea Planurilor de învățământ cu 
Ministerul Educaţiei, Culturii și Cercetării și cu ministerele de resort, precum și evaluarea externă 
de către Agenţia Naţională de Asigurare a Calităţii în Educaţie şi Cercetare (ANACEC) sau de către 
o agenție internaţională, înregistrată în Registrul European de Asigurare a Calităţii în Învăţământul 
Superior (EQAR), în vederea acreditării/reacreditării programului de studii. 

11) Evidenţa Planurilor de învăţământ 
20. După adoptarea de către Ministerul Educaţiei, Culturii și Cercetării a deciziei de autorizare de 
funcționare provizorie/acreditare/reacreditare a programului de studiu, instituția de învățământ 
superior înregistrează Planul de învățământ într-un registru de evidență. 
21. Lista programelor de studii autorizate provizoriu/acreditate/reacreditate în funcție de instituția 
de învățământ superior este completată și în cadrul Ministerului Educaţiei, Culturii şi Cercetării de 
către direcția responsabilă de învățământul superior, urmare a deciziei de autorizare 
provizorie/acreditare/reacreditare. 

12) Păstrarea Planurilor de învățământ 
22. Planurile de învățământ sunt păstrate la Ministerul Educației, Culturii şi Cercetării, la ANACEC 
şi în instituţia de învăţământ superior responsabilă de aplicarea programului de studii, iar, în paralel, 


şi pe pagina web oficială a instituției. 


V. Iniţierea (autorizarea de funcţionare provizorie), acreditarea/reacreditarea şi 
închiderea unui program de studii 
23. Planul de învățământ este parte a programului de studii (de licenţă/de master/integrate), fiind 
coordonat de Ministerul Educaţiei, Culturii şi Cercetării şi apreciat în procesul de evaluare externă a 
programului respectiv de studii de către ANACEC (sau de către o agenție internațională înregistrată 


în EQAR), în vederea autorizării de funcționare provizorie/acreditării/ reacreditării. 


13) Iniţierea, aprobarea şi autorizarea de funcţionare provizorie a programului de studii 
24. Iniţierea, aprobarea şi autorizarea de funcţionare provizorie a programului de studii presupune 


parcurgerea minimum a următoarelor etape: 


a) Iniţierea programului de studii de către orice persoană interesată/grup interesat din cadrul 
facultății/catedrei/departamentului sau din mediul economic ori social; 

b) Evaluarea proiectului de program în cadrul catedrei/departamentului care urmează să 
desfășoare programul de studii respectiv. Procesul de evaluare presupune aprecierea 
necesităţii şi oportunității elaborării programului de studii, a resurselor necesare și 
existente, inclusiv umane, a așteptărilor sectorului economic şi social referitoare la 
program, analiza programelor similare naţionale, europene şi internaţionale etc.; 

c) Desemnarea de către conducerea catedrei/departamentului a unei echipe care, împreună 
cu inițiatorul/inițiatorii programului, vor stabili finalitățile și competențele programului, 
vor elabora Planul de învățământ, precum şi lista cadrelor ştiințifico-didactice cu 
competenţe în domeniu, care, la rândul lor, vor elabora curricula și fişele unităților de 
curs/modulelor, ale căror titulari sunt; 

d) Evaluarea internă a calității și elaborarea Raportului de autoevaluare a noului program de 
studii, inclusiv examinarea acestuia în cadrul subdiviziunii responsabile de managementul 
calității; 

e) Avizarea programului de studii de către Senat, la recomandarea Consiliului facultății; 

f) Emiterea deciziei Consiliului pentru Dezvoltare Strategică Instituţională (în continuare 
CDSI) privind inițierea programului de studii. Decizia de inițiere a programului de studii 
poate fi emisă numai în condiţia avizării favorabile a programului de către Senat şi cu cel 
puţin 2/3 din numărul voturilor membrilor CDSI; 

g) Coordonarea planului de învățământ cu Ministerul Educaţiei, Culturii şi Cercetării şi 
inițierea procedurii de evaluare externă a calităţii, conform cadrului normativ, în vederea 
autorizării de funcționare provizorie a programului de studii de către ANACEC sau de 


către agenții internaționale înregistrate în EQAR. 


14) Acreditarea/reacreditarea periodică a programului de studii 


25. Acreditarea şi reacreditarea unui program de studii se realizează în condiţiile şi termenele 


stabilite prin metodologia de evaluare externă a calității, elaborată de ANACEC și aprobată prin 


Hotărâre de Guvern. 


15) Închiderea programului de studii 


26. Programul de studii poate fi închis în următoarele situaţii: 


a) În cazurile neacreditării programului de studii sau retragerii dreptului de activitate a 
instituţiei de învățământ în rezultatul evaluării externe, realizate de către ANACEC (sau 
de către agenţii internaționale înregistrate în EQAR), în conformitate cu prevederile 


legale. Decizia de neacreditare a programului de studii sau de retragere a dreptului de 


activitate a instituţiei de învăţământ este adoptată de Ministerul Educaţiei, Culturii și 
Cercetării în baza rezultatelor evaluării externe; 

b) În cazul în care programul și-a pierdut relevanţa pentru piaţa muncii, produce cheltuieli 
nejustificate pentru instituţie ș.a. În această situaţie, închiderea programului se face prin 
decizia CDSI, cu cel puțin 2/3 din numărul voturilor membrilor. Despre închiderea 
programului de studii prin decizia CDSI, instituția de învățământ superior anunţă în 
termen de 10 zile calendaristice de la adoptarea deciziei, Ministerul Educaţiei, Culturii și 


Cercetării, precum şi Agenția Naţională de Asigurare a Calității în Educaţie și Cercetare. 


Anexa 1 
Foaia de titlu va conţine următoarele informaţii: 

a) numele organului central de specialitate, care coordonează sistemul de învăţământ și, dacă este 
cazul, al ministerului de resort; 

b) denumirea şi categoria instituţiei de învățământ superior, conform certificatului de acreditare; 

c) data aprobării Planului de învățământ de către Senatul instituţiei, nr. procesului-verbal 
respectiv. În cazul unui program de studii nou iniţiat, pe foaia de titlu va fi indicată și data 
aprobării în cadrul şedinţei Consiliului de Dezvoltare Strategică Instituţională, precum şi nr. 
procesului-verbal respectiv; 

d) numărul de înregistrare, ştampila şi semnătura ANACEC (care se aplică în procesul evaluării 
externe a programului de studii, în vederea autorizării provizorii/acreditării acestuia); 

e) contextul (se va indica nivelul calificării conform ISCED); 

f) codul şi denumirea domeniului general de studiu; 

g) codul şi denumirea domeniului de formare profesională; 

h) codul și denumirea specialității sau specialităților — pentru ciclul I, iar pentru ciclul II — 
denumirea şi tipul programului de master (ştiinţific sau de profesionalizare); 

i) numărul total de credite de studii; 

j) titlul obținut la finele studiilor; 

k) baza admiterii (baza o constituie diplomele de studii care permit accesul studentului la nivelul 
de studii respectiv, conform actelor normative în vigoare); 

D) limba de instruire; 

m)forma de organizare a învățământului (învățământ cu frecvență, cu frecvență redusă, la 


distanță). 

Anexa 2 
1. Calendarul universitar include repartizarea activităților didactice pe ani, semestre (sesiuni în cazul 
studiilor cu frecvenţă redusă sau la distanță), termenele şi durata semestrelor, stagiilor de practică, 
sesiunilor de examene, ale evaluării finale şi ale vacanţelor. 
2. La elaborarea Calendarului universitar se va ţine cont de prevederile cadrului normativ în vigoare 
privind durata studiilor superioare de licenţă și de master (reflectată în număr de ani şi credite de studii, 
raportată la forma de învăţământ), precum și de prevederile legale privind termenele de organizare a 
studiilor (studiile superioare de licenţă încep la 1 septembrie şi finalizează până la 31 august, cu excepția 
ultimului an de studii, iar data începerii studiilor de master se stabilește de către Senatul instituţiei). 
3. În cazul programelor comune de studii superioare, Calendarul universitar va include graficul 
mobilității academice între instituțiile membre ale consorțiului. 
4. Structura organizatorică a învățământului în domeniile milităriei, securităţii și ordinii publice este 
elaborată de Consiliul profesoral și Senatul instituției de învățământ superior şi aprobată de autoritatea 


în a cărei subordine se află instituția respectivă. 


Calendarul universitar 


Termene (date calendaristice exprimate în luni) şi durată (număr de săptămâni) 


An Activități Sesiuni de Stagii de practică Vacanţe 

de didactice examinare 

studii | Sem. I | Sem. II | Sem. I | Sem. II | Sem. I | Sem. II | Iarnă | Primăvară | Vară 
I 

II 

III 

Total 

nr. săpt. 

Anexa 3 


Planul procesului de studii pe semestre/ani de studii va fi elaborat, ținându-se cont de următoarele 


aspecte: 


1. 


Planurile de învățământ pentru programele de studii de licență vor conține unități de curs/module 


fundamentale, generale, de specialitate şi socio-umane grupate pe categorii de discipline (obligatorii, 


opționale, la liberă alegere), în proporția stabilită drept optimă pentru formarea cunoştinţelor, 


abilităților şi competențelor necesare obținerii calificării. Unitățile de curs/modulele fundamentale şi 


de specialitate vor constitui minimum 65 % din numărul total de credite atribuit programului de studii. 


Componenta de formare a abilităților și competențelor generale este obligatorie şi va include: 


a) 


b) 


c) 


d) 


e) 


un curs de limbă străină de circulație internațională cu aplicare în domeniul de formare 
profesională, oferit începând cu anul I de studii. Se recomandă instituțiilor de învățământ 
superior constituirea și extinderea sistemului de predare a unor unități de curs în limbi 
străine. În funcție de posibilitățile instituţiei, pot fi oferite 2 limbi străine şi studierea 
specialității în context cross-cultural (îndeosebi recomandat pentru domeniile orientate spre 
activitatea internațională); 

un curs de tehnologii de comunicare informațională, care va include modulele: Cultura 
informațională, Tehnologii informaționale, Utilizarea tehnologiilor informaționale în 
domeniul de formare profesională, Noi softuri şi riscuri de utilizare IT în domeniul de 
formare, Tehnici de comunicare bazate pe utilizarea IT etc.; 

un curs de limbă română de comunicare pentru studenții din grupele alolingve, inclusiv 
Tehnici de comunicare, Corespondenţa de afaceri etc. În scopul facilitării insertției pe piaţa 
muncii a absolvenţilor din grupele alolingve, pentru această categorie de studenți vor fi 
introduse, obligatoriu, la anii superiori, unități de curs de specialitate cu predare în limba 
română; 

un curs separat de Etică și cultură profesională sau includerea subiectelor ce țin de etică şi 
cultură profesională în conținuturile unităților de curs/modulelor de specialitate; 


un curs de Management educaţional pentru studenţii din domeniul Științe ale educaţiei. 


Planurile de învățământ, în cazul programelor de licenţă, vor conţine obligatoriu un curs de educaţie 


fizică pentru studenţii anilor I şi II, care nu se cuantifică cu credite, dar a cărui evaluare cu calificativul 


„admis” 


licenţă. 


reprezintă o precondiţie de admitere la examenul de finalizare a studiilor superioare de 

. Planurile de învățământ pentru programele de master vor include componente fundamentale şi de 
specialitate, iar 50 % din numărul total de credite atribuite programului vor fi constituite din activități 
practice şi de cercetare. 

. Tipul şi numărul unităților de curs/modulelor programate pentru fiecare semestru, precum și 
consecutivitatea acestora, vor fi stabilite la nivelul catedrei/departamentului responsabil de programul 
de studii, într-o manieră rațională și logică, capabilă să asigure însuşirea cunoştinţelor, competenţelor 
şi abilităților necesare obţinerii calificării. 

. Unităţile de curs/modulele vor fi codificate conform sistemului unic al universității, aprobat de 
Senatul instituției. 

. La ciclurile I și II, unitatea de curs /modulul se constituie din activităţi didactice auditoriale sau de 
contact direct cu studenţii (ore de curs/prelegeri, seminare, lucrări de laborator, lucrări practice, 
lucrări de proiectare, stagii didactice, clinice și alte forme aprobate de Senat) și activități didactice 
neauditoriale (proiecte sau teze de licenţă/de master; studiu individual etc.). Raportul contact 
direct/studiu individual va fi stabilit în funcție de domeniul de formare profesională, de 
specialitate/program de master, de finalitățile de studiu, specificul unității de curs/modulului, gradul 
de noutate şi/sau complexitate şi asigurarea metodico-didactică. Acest raport se stabileşte de 
catedra/departamentul de profil, în baza unei metodologii specifice pentru fiecare domeniu general 
de studiu, aprobată de Senat, la propunerea Consiliului facultăţii care organizează programul de studii 
respectiv. 

. În procesul de alocare a creditelor de studii activităţilor educaţionale conţinute în Planul de 
învățământ, se va ține cont de faptul că pentru un semestru academic se alocă 30 de credite de studii 
(respectiv 60 de credite de studii pentru un an academic), iar volumul anual de muncă al studentului 
(contact direct şi studiu individual) este de circa 1800 de ore. Pentru un modul se recomandă alocarea 
a 4-6 credite de studii. 

. Planul de învățământ va indica expres forma de evaluare semestrială a unităţii de curs/modulului, dar 
şi forma de evaluare finală a studiilor superioare (de licenţă, de master), inclusiv termenele de 


organizare, precum şi numărul de credite asociat acestei activităţi. 

Planul procesului de studii pe semestre/ani de studii 


Denumire E Număr de ore 
PE Număr de ore Sus BOIE Forma 
Cog | 2 unității pe tipuri de activități de Nr. 
de curs/ f = ECTS 
| Total Contact Studiu N [RSR Practice/de | evaluare 
modulului direct individual laborator 
Anul I 
Semestrul 1 
Total semestrul 1 
Semestrul 2 
Total semestrul 2 
Total anul I 
Forma de evaluare finală a studiilor 
Nr. Forma de evaluare finală a studiilor Termene de organizare Nr. 
ECTS 

Anexa 4 

1. Stagiile de practică obligatorii, stabilite prin cadrul normativ, vor fi prevăzute expres în Planul de 
învăţământ. 
2. Tipurile stagiilor de practică, termenele, etapele, domeniul/ramura, locul desfăşurării stagiilor de 
practică sunt stabilite de instituția de învățământ superior (catedre/facultăți/departamente) în strictă 
corespundere cu finalitățile de studiu şi competențele scontate pentru specialitatea/programul de master 
respectiv şi în conformitate cu prevederile Regulamentului-cadru privind stagiile de practică în 
învățământul superior. 
3. Tipurile stagiilor de practica în învățământul superior sunt: 

a) de specialitate (iniţiere, pedagogică, tehnologică, în producţie, clinică, de creaţie etc.); 

b) practica de cercetare/creaţie de licenţă; 


c) practica de cercetare/creație de master. 


4. Ponderea recomandată a stagiilor de practică la ciclul I (licenţă) și studii integrate constituie 10-12 % 


din numărul total de credite de studiu atribuit programului, iar la master (ciclul II) — 8-12%. 


Stagiile de practică 


Tipul stagiului de An de Durată Perioada 
40 „| Semestru E AN n 
practică studii (nr. săpt./nr. ore) | desfăşurării 

Anexa 5 
1. Unităţile de curs/modulele la liberă alegere sunt urmate în regim extracurricular (în afara orarului 
de bază) şi presupune obţinerea unor credite suplimentare celor alocate specialități de licenţă/ 
programului de master. 
2. Numărul creditelor obținute prin frecventarea cursurilor la liberă alegere nu va depăși valoarea de 


10% anual din numărul total de credite alocate programului de studii urmat. 


Unităţile de curs/modulele la liberă alegere 


Sas Număr de ore al at Forma 
Cod a unităţii pe tipuri de activităţi de Nr. 
de curs/ - - ECTS 
| Total Contact Studiu Curs: | Seminar Practice/de | evaluare 
modulului direct individual laborator 


An de studii/semestru 

Anexa 6 
1. Modulul psihopedagogic este destinat absolvenţilor care intenționează să ocupe funcții didactice, 
dar urmează/au urmat programe de studii din alte domenii generale de studiu decât Științe ale educaţiei 
şi nu realizează/nu au realizat Modulul psihopedagogic (sau un program echivalent de formare 
psihopedagogică). Modulul psihopedagogic este obligatoriu şi pentru absolvenţii unor specialităţi 
nepedagogice, care acced la un program de master în domeniul Ştiinţe ale educaţiei. 
2. La elaborarea Planului pentru Modulul psihopedagogic se va ţine cont de faptul că acesta trebuie să 
însumeze 60 de credite de studii, dintre care 30 de credite pentru formarea teoretică şi 30 de credite 
pentru un stagiu obligatoriu de practică pedagogică. 
3. Formarea teoretică în cadrul Modulului psihopedagogic va include următoarele unități de curs: 
modulul pedagogic, modulul psihologic şi didactica disciplinei. 
4. În cazul în care instituţia de învățământ superior nu dispune de subdiviziunea academică responsabilă 
de organizarea Modulului psihopedagogic, acesta va fi urmat într-o altă instituţie de învățământ superior, 
în baza acordurilor interuniversitare. 
5. Modulul psihopedagogic poate fi oferit atât în cadrul studiilor superioare de licenţă (ciclul I), cât și 


în cadrul studiilor superioare de master (ciclul II), în regim extracurricular (în afara orarului de bază). 


Planul Modulului psihopedagogic 


Denumire Număr de ore 

Sare Număr r EA isca Forma 
a unității AROE pe tipuri de activități Nr. 

Cod > de 
de curs/ - - ECTS 
3 Contact Studiu > Practice/de | evaluare 
modulului | Total A EN Curs | Seminar 
direct individual laborator 
Total: 

Anexa 7 


1. Minimum-ul curricular iniţial, de orientare către alt domeniu este destinat studenților care vor 


selecta pentru ciclul II, studii superioare de master, un program de studii dintr-un alt domeniu de formare 


profesională decât cel urmat la ciclul I, studii superioare de licenţă. 


2. Minimum-ul curricular însumează 30 de credite de studii şi presupune 


fundamentale şi de specialitate aferente domeniului de studiu ales. 


3. Minimul curricular inițial: 


studierea disciplinelor 


a. poate fi obținut în perioada studiilor superioare de licenţă, fiind oferit de instituția de învățământ 


superior în regim extracurricular (în afara orarului de bază), la libera alegere a studentului, 


începând cu anul II de studii; 


poate fi acumulat parțial sau integral, prin transferarea creditelor acumulate la discipline 


relevante programului de master, obţinute în perioada studiilor superioare de licenţă; 


poate fi urmat în perioada studiilor de master, pe parcursul anului I de studii, în regim 


extracurricular. 


4. Metodologia de acumulare a minimului curricular se elaborează de către subdiviziunea coordonatoare 


a programului respectiv pentru fiecare domeniu general de studiu, se coordonează de Consiliul 


facultății care organizează programul de master respectiv şi se aprobă de Senatul instituției, cu 


publicarea ulterioară pe pagina web a instituției de învățământ superior. 


Minimum-ul curricular iniţial, de orientare către alt domeniu 


Denumire Număr de ore 

DA Număr r SA ep Forma 
a unității dee pe tipuri de activități Nr. 

Cod > de 
de curs/ - - ECTS 
; Contact Studiu a Practice/de | evaluare 
modulului | Total , ASR n Curs | Seminar 
direct individual laborator 
Total: 

1. 


Anexa 8 
Matricea corelării finalităților de studiu și a competenţelor formate în cadrul programului cu 
cele ale unităţilor de curs/modulelor cuprinde lista tuturor unităţilor de curs/modulelor conţinute 


în Planul de învățământ, precum şi finalitățile de studiu și competențele pe care acestea le asigură. 


. Pentru formularea finalităților de studiu şi a competenţelor necesare pentru obținerea calificării va fi 


consultat Cadrul Naţional al Calificărilor şi Cadrul Calificărilor din Spațiul European al 


Invăţământului Superior. 


Matricea corelării finalităţilor de studiu și a competenţelor formate în cadrul 


programului cu cele ale unităţilor de curs/modulelor 


curs/modulului 1 2 3 4 5 6 [7 


Denumirea Finalităţi de studiu și competenţe 


unităţii de 


Codul unităţii de Nr. 
curs/modulului ECTS 


Pa Ac E D 


Lista finalităților de studiu și a competenţelor: 

Anexa 9 
Nota explicativă conţine: 


1. Descrierea programului de studii (prezentarea succintă a profilului specialităţii/programului de 
master, precum şi a domeniului de formare profesională și domeniului general de studiu); 

2. Cunoștinţele, abilitățile și competențele asigurate de programul de studii; 

3. Obiectivele programului de studii, inclusiv corespunderea acestora misiunii universității; 

4. Racordarea programului de studii și a conţinuturilor din Planul de învățământ la tendințele 
internaționale din domeniu; 

5. Evaluarea așteptărilor sectorului economic şi social (studierea cerințelor Cadrului Naţional al 
Calificărilor, precum și al celui european; studierea fișelor de posturi din instituţiile potențial 
angajatoare, evaluarea pieţei prin metoda chestionarelor etc.); 

6. Consultarea partenerilor în procesul de elaborare a programului de studii (angajatori, profesori, 
absolvenţi, studenţi etc.); 

7. Relevanţa programului de studii pentru piaţa forţei de muncă; 

8. Posibilităţile de angajare a absolvenților; 


9. Accesul la studii a titularilor de diplome obținute după finalizarea respectivului program de studii. 


20 


